Anders Halvorsen Haneborg

Anders Halvorsen Haneborg (født 15. januarDigitalarkivet,no: Aurskog prestekontor Kirkebøker, SAO/A-10304a/F/Fa/L0003: Parish register (official) no. I 3, 1767-1807, p. 25 1767, død 31. juli 1847) var en norsk gårdbruker og stortingsmann fra Aurskog i Akershus. Han møtte på stortinget i to perioder; 1818 og 1821.
Haneborg var far til Ole Anderssen Haneborg.

Faren var lensmann og gårdbruker i Aurskog. Selv tok han over driften av farsgården i 1792 og eide gården til han i 1838 satte den over på sønnen. Før han tok over gården, var han korporal i dragonkorpset fra 1785 til 1797. I 1788 var han med under Tyttebærkrigen og felttoget inn i Sverige som vaktmester. Under den svensk-norske krigen i 1814 deltok han som skyssinspektør.

 Stortingsaktivitet 
Haneborg møtte på Stortinget i 1818. Han var valgt til 1. varamann fra Akershus amt og møtte i stedet for Laurentius Borchsenius. Han var medlem av ni komiteer, blant annet av komiteen om handelsflagget, om matrikkelloven, vernepliktsloven og om utrederloven. På Stortinget i 1821 og det overordentlige storting var han 2. representant fra amtet. Han var da medlem av syv komiteer. I 1821 var han på ny medlem av komiteene om matrikkelloven og vernepliktsloven, til sammen var han med i syv komiteer. I 1822 medlem av komiteen om utestående skatt.

Han døde på slektsgården i Aurskog i 1847.

 Referanser 

 Eksterne lenker 


Kategori:Norske bønder
Kategori:Stortingsrepresentanter 1818–1820
Kategori:Stortingsrepresentanter 1821–1823
Kategori:Stortingsrepresentanter for Akershus
Kategori:Personer fra Aurskog-Høland kommune